paragraph_text: Osobito je sustavne aktivnosti radi destabilizacije sa svrhom destabilizacije demokratski izabrane vlasti i sprječavanja osamostaljenja Republike Hrvatske u njenim cjelovitim granicama ostvarila vojna obavještajna služba KOS. Osim pribavljanja informacija, ta služba se bavila naoružavanjem i vojnog organiziranja civila srpske etničke pripadnosti na području Republike Hrvatske, te plasiranjem raznih dezinformacija s ciljem umanjenja ugleda Hrvatske na vanjskopolitičkom polju, te sijanja nepovjerenja i pomutnje u hrvatskim redovima. Sofistificirane akcije te službe su uključivale podmetanje bombe u prostorije Židovske općine Zagrebu i na židovske grobove na Mirogoju ("Operacija Labrador"), s ciljem da se pred međunarodnom javnošću prikaže kako u Hrvatskoj postoji agresivni antisemitizam; a 15. listopada 1991. godine je izvedeno raketiranje Banskih dvora, u trenutku kada su se ondje nalazili okupljeni ključni hrvatski dužnosnici.Buljan, Joško; Tajne srpske operacije koje nisu mogle zaustaviti put prema nezavisnosti, Hrvatski tjednik, 12. listopada 2017., str. 19 Vojna obavještajna služba Savezne Republike Jugoslavije je tijekom čitavog Domovinskog rata slala svoje časnike na službu u zapovjedništvima Srpske vojske Krajine na okupiranom području Republike Hrvatske, s njima izravno komunicirala i koordinirala obavještajne aktivnosti protiv Hrvatske.<ref><ref>